གཞན་ཡང་སྒོ་མཛོད་༡༢༧ཐུགས་ཀྱི་ཡང་གབ་ཉི་མའི་རྒྱུད་ཤ་༦༦ལས།ཨ་དཀར་གྱི་ཐེག་པ་ཁྱད་པར་བླ་མེད་པ་ཞེས་པས།ཆབ་དཀར་ལམ་བསྐྱེད་རྫོགས་གཉིས་ལ་ཞུགས་ནས།ཐབས་ཁྱད་པར་ཅན་ལག་ཏུ་ཐོབ་པས།རབ་ད་ལྟ་རང་སངས་རྒྱས་ནུས།ཞེས་པས།བསྐྱེད་རྫོགས་གཉིས་ལས་རྫོགས་རིམ་ཐབས་ཁྱད་པར་ཅན་ལག་ཏུ་ལེན་ནས་ཐོབ་མཁན་བླ་མེད་པའམ་ཡེ་གཤེན་ཆེན་པོར་གོ་བའི་དོན་ཡིན་ནམ་སྙམ་པ་དང་།ཡང་ཆབ་དཀར་ལ་རྒྱུད་བཞི་སྟེ།ཞེས་པ་ནས་བྱ་རྒྱུད་དང་སྤྱོད་པའི་རྒྱུད་སྐོར་བཤད་རྗེསཡང་ཡེ་གཤེན་རྒྱུད་དང་བླ་མེད་རྒྱུད་ཅེས་པས།ཡེ་གཤེན་རྒྱུད་ཀྱི་གོ་བ་ནི།ནང་སེམས་ཀྱི་སྒོམ་པ་གཙོ་རུ་བྱེད་ལ།ཕྱི་ལུས་ངག་གི་བྱ་བ་ཞོར་ལ་བྱེད།སེམས་དཔའ་གཉིས་པོ་དེ་ཐ་མི་དད་པར་འདོད།རྒྱུད་ནི་སངས་རྒྱས་མཉམ་སྦྱོར་ཀྱི་རྒྱུད་ལ་སོགས་པའོ།ཡེ་གཤེན་བླ་ན་མེད་པའི་རྒྱུད་ཀྱི་གོ་བ་ནི།ཕྱི་རོལ་དུ་ལུས་ངག་གི་དགེ་སྦྱོར་ལ་མི་ལྟོས་པར།ནང་སེམས་ཀྱི་སྒོམ་པ་ལ་གཙོ་རུ་བྱེད་པའོ།སེམས་ལས་ལོག་པའི་སེམས་དཔའ་གཉིས་ཡང་མི་འདོད།བྱིན་གྱིས་རླབས་བྱ་རློབས་བྱེད་གཉིས་སུ་མི་འདོད།ལྷ་ཡང་བཏགས་པ་ཙམ།བདག་ཀྱང་བཏགས་པ་ཙམ།བསྒོམ་པ་དང་མི་སྒོམ་པ་ཡང་བཏགས་པ་ཙམ།བཏགས་པ་ཙམ་གང་ཡིན་པ་དེ་ནི།བློས་བྱས་པའི་བོན།ཡང་དག་པའི་བོན་ཉིད་ནི།མིང་མེད་བརྗོད་བྲལ།ཤེས་བརྗོས་ཀྱི་ཡུལ་ལས་འདས་པའོ།རྒྱུད་ནི་ཐུགས་རྗེ་ཉི་མ་ལ་སོགས་པའོ།།ཞེས་ཡེ་གཤེན་ཆེན་པོའི་རྒྱུད་ཐུགས་རྗེ་ཉི་མའོ་ཞེས་དངོས་དུ་ཚིག་ཟིན་ཡོད་པ་དང་།